**Par atklātu konkursu**

**“Hach&Lang mēriekārtu apkopes materiālu un rezerves daļu piegāde”**

**(identifikācijas Nr.RŪ-2024/212)**

Rīgā, 2024.gada 13.novembrī

**Papildu informācija Nr.1**

Ar šo iepirkuma komisija sniedz atbildes uz ieinteresētā piegādātāja jautājumiem par atklāta konkursa “Hach&Lang mēriekārtu apkopes materiālu un rezerves daļu piegāde” (identifikācijas Nr.RŪ-2024/212, turpmāk – atklāts konkurss) nolikumu:

**1.jautājums:**

YAB039 (barošanas bloks SC1000 zondes modulim) ir novecojis vienums. Vai varat to izņemt no saraksta?

**2.jautājums:**

LZX411 (Zondes līnija, 30m) nevar pasūtīt. Varam piedāvāt LZX398 (Zondes līniju, 20m) vai LZX393 (Zondes līniju, 10m) vai abu komplektus. Vai šāda alternatīva ir pieņemama?

**3.jautājums:**

LXV417.99.20001 tiek pārtraukta ražošana. Varam piedāvāt alternatīvu LXV448.99.21001.

**Atbilde uz 1., 2., un 3.jautājumu:**

Lūdzam skatīt atklāta konkursa nolikuma 2.pielikumā “Tehniskā specifikācija – Tehniskā un Finanšu piedāvājuma veidne” veiktajos grozījumos.

Vienlaikus vēršam uzmanību, ka atklāta konkursa nolikuma 2.pielikuma “Tehniskā specifikācija – Tehniskā un Finanšu piedāvājuma veidne” iekļauto tabulu ailē *“Atbilstība ražotāja artikulam/specifikācijai\*”* ir norādīta atruna, ka gadījumā, ja ražotājs ir veicis izmaiņas attiecīgās preces artikula Nr., Pretendents norāda aktuālo preces artikulu. Citu - alternatīvu preču piedāvājums nav pieļaujams.

Ņemot vērā atklāta konkursa nolikuma 2.pielikuma “Tehniskā specifikācija – Tehniskā un Finanšu piedāvājuma veidne” veiktos grozījumus, ir pagarināts piedāvājumu iesniegšanas termiņš (skatīt atklāta konkursa nolikuma grozījumus).